2. ΑΠΟΦΑΣΙΣ ΥΠΟΥΡΓΩΝ   ΣΥΓΚΟΙΝΩΝΙΑΣ ΚΑΙ ΟΙΚΟΝΟΜΙΚΩΝ Αριθ. 15220 της 15 Νοεμ./4 Δεκ. 1952  Περί χαρτοσημάνσεως αεροναυτιλιακών εγγράφων. Έχοντες υπ' όψιν: 1)το άρθρ. 26 του Ν.5017/31 "περί Πολιτικής Αεροπορίας", ως και το άρθρ. 10 του παραρτήματος του αυτού Νόμου, 2)το από 26.7.52 Β.Δ/μα "περί αντικαταστάσεως των ισχυουσών διατάξεων του από 7.8.1931 Π.Δ/τος "περί Κ.Ε.Κ.", ως ετροποποιήθη και συνεπληρώθη μεταγενεστέρως, των αναφερομένων εις τα πτυχία ιπταμένου προσωπικού πολιτικής αεροπορίας, 3)τον κώδικα των Νόμων περί τελών χαρτοσήμου, αποφασίζομεν: Τα παρά της Κρατικής Υπηρεσίας Πολιτικής Αεροπορίας (Κ.Υ.Π.Α.) απονέμοντα πιστοποιητικά, πτυχία και διπλώματα εις τα πολιτικά αεροσκάφη, το ιπτάμενον προσωπικόν και το τεχνικόν (μη ιπτάμενον) τοιούτον της Πολιτικής Αεροπορίας, υπόκεινται εις τα τέλη χαρτοσήμου του άρθρ. 23 του Κώδικος των Νόμων περί τελών χαρτοσήμου, ως ετροποποιήθη δια του Ν. 2246/1952 (Φ.Ε.Κ. 282 τ.Α' της 7.10.52) "περί τροποποιήσεως και συμπληρώσεως των διατάξεων περί τελών χαρτοσήμου και άλλων τινών φορολογικών διατάξεων".      Τα ανωτέρω πιστοποιητικά, πτυχία και διπλώματα αεροσκαφών και προσωπικού πολιτικής αεροπορίας εξομοιούμεν μόνο ως προς την χαρτοσήμανσιν αυτών, προς τα εν άρθρ. 23 του κώδικος των Νόμων περί τελών χαρτοσήμων κατονομαζόμενα ναυτιλιακά έγγραφα και κατά τας κατωτέρω διακρίσεις: 1.Το πιστοποιητικόν πλωϊμότητος αεροσκάφους εξομοιούται προς το ναυτιλιακόν δίπλωμα πλοίου και κατά την ακόλουθον αντιστοιχίαν: α)Αεροσκάφη μεγίστου βάρους μέχρι 10.000 λιβρών προς πλοία χωρητικότητος μέχρι 30 τόννων (τέλος χαρτ. δραχ. 50.000). β)Αεροσκάφη μεγίστου βάρους από 10 μέχρι 30 χιλιάδες λιβρών προς πλοία χωρητικότητος από 30 μέχρι 200 τόννων (τέλος χαρτ. δραχ. 100.000). γ)Αεροσκάφη μεγίστου βάρους άνω των 30 χιλιάδων λιβρών προς πλοία χωρητικότητος άνω των 200 τόννων (τέλος χαρτ. δρχ. 200.000). 2.Το πιστοποιητικόν νηολογήσεως αεροσκάφους εξομοιούται προς το έγγραφον αναγνωρίσεως εμπορικού πλοίου ως εθνικού (τέλος χαρτ. δραχ. 10.000). 3.Τα πτυχία α)του χειριστού ιδιωτικών αεροσκαφών και β)του ιδιώτου χειριστού ολισθητήρων προς το δίπλωμα κυβερνήτου (τέλος χαρτ. δραχ. 30.000). 4.Το πτυχίον επαγγελματίου χειριστού αεροσκαφών οιασδήποτε τάξεως προς το δίπλωμα πλοιάρχου (τέλος χαρτ. δραχ. 150.000). 5.Το πτυχίον ιπταμένου μηχανικού προς το δίπλωμα μηχανικού μηχανών εσωτερικής καύσεως β΄ τάξεως (τέλος χαρτ. δραχ. 75.000). 6.Τα πτυχία α)ιπταμένου ραδιοτηλεγραφητού και β)αεροναυτίλου προς το δίπλωμα ραδιοτηλεγραφητού α' τάξεως (τέλος χαρτ. δραχ. 75.000). 7.Τα πτυχία τεχνικών (μη ιπταμένων) προς το δίπλωμα μηχανικού μηχανών εσωτερικής καύσεως β' τάξεως (τέλος χαρτ. δραχ. 75.000). Άπαντα τα εν ισχύϊ πτυχία, διπλώματα, κλπ. της πολιτικής αεροπορίας δέον όπως μέχρι 31.12.52, προσκομισθώσιν υπό των κατόχων των εις την Γεν. Διεύθυνσιν Κ.Υ.Π.Α. (Διεύθυνσιν Ι, Υπηρεσίαν Πτυχίων) μετά του αναλόγου κινητού επισήματος δια τη κατά τα ανωτέρω χαρτοσήμανσιν.       (Αντί της σελ. 775) Σελ. 775(α) Τεύχος 471-Σελ. 89 Πτυχία Ιπταμένου Προσωπικού 38.Ο.β.1-2   203

[Source: greek_legal_code_raptarchis | Tokens: 2721]